GiliGold/VAD_KnessetCorpus huggingface dataset:
גדעון סער: השני הוא בחדרה, ששם התפטר ראש הרשות בנסיבות ידועות, וגם צפויות בחירות מיוחדות, ויש כאלה - - -
קריאה: עוד לא התפטר.
איתן כבל: נהריה בדרך.
גדעון סער: הודיע כנראה שהוא יתפטר.
גדעון סער: ויש רשות נוספת.
רוני בר-און: כך או כך, הצרכים הם ברורים.
גדעון סער: בוא נגיד: אנחנו יודעים את זה באופן ודאי לפחות לגבי רשות אחת.
גדעון סער: אדוני היושב ראש, הבהרתי את סוגיית הדחיפות, אבל אני רוצה להגיד מילה גם על הנושא עצמו, כי חשוב שחברים יבינו את העניין.
גדעון סער: כרגע, במצב המשפטי הנוכחי, מפלגה איננה יכולה לממן אף מועמד בבחירות כאלה, אלא אם כן היא הופכת לעבריינית, ואת זה אף מפלגה סבירה לא תעשה.
גדעון סער: או, שאנחנו שולחים את המועמד לבעלי הון על מנת שיקבל מהם את המימון.
גדעון סער: כי קמפיין, איך שלא נסתכל על זה - - -
רוני בר-און: ואז אנחנו הופכים את ראש העיר לעבריין.
רוני בר-און: ועל זה אתה לא מוכן יותר להטיל סייגים מהסוג שהטלת באמירה הקודמת.
גדעון סער: זה בהחלט לא מקובל עלינו.
גדעון סער: שתי מערכות הנסיבות.
גדעון סער: לכן, אני, יחד עם חברי שיושב פה, יושב ראש סיעת העבודה, וחברנו, חבר הכנסת כחלון - - -
אחמד טיבי: למה אין נציגים של האופוזיציה בהצעה?
גדעון סער: אתה יודע שההצעה הזאת גובשה כאשר הייתי בגולה הדווייה, וחשבתי שחשוב שלא יהיו מאחוריה נציגים ממפלגה אחת בלבד.
גדעון סער: בוודאי שאם היינו מחתימים את כל חברי הבית, כפי שראוי – כי זו תהיה הצעה בקונצנזוס להערכתי – אז יכול להיות שהעניין היה קצת מתעכב.
רוני בר-און: העניין ברור.
אחמד טיבי: אני הייתי באותה גולה, ואף אחד לא התייעץ אתי.
רוני בר-און: אנחנו עוברים, איפוא, להצבעה.
רוני בר-און: מי בעד מתן פטור מחובת הנחה כמבוקש?
רוני בר-און: פה אחד אני קובע איפוא שניתן פטור מחובת הנחה ל-פ/3208ואנחנו מאחלים למציעים הצלחה במסלול החקיקה.
רוני בר-און: קביעת מכסות הצעות חוק והצעות לסדר היום של חברי הכנסת לסיעותיהם
רוני בר-און: הנושא הבא הוא קביעת מכסות הצעות חוק והצעות לסדר היום של חברי הכנסת לסיעותיהם.
רוני בר-און: הנייר מונח בפניכם.
רוני בר-און: אדוני מזכיר הכנסת הבהרות, אם יש צורך.
אריה האן: קודם כל, העברנו לכל הסיעות מראש, כמו ליושב ראש הוועדה.
רוני בר-און: ולא שמעתם טרוניה?
אריה האן: לא, וגאולה באה בשמי בדברים עם כל מנהלי הסיעות – הם גם יושבים פה – ולא שמענו שום הערה, אז אני מציע לאשר.
אריה האן: אלא אם כן יש הצעות אחרות.
רוני בר-און: מרץ שהעלתה את העניין?
רוני בר-און: רונית, אין לכם ייצוג פה.
רוני בר-און: את רוצה לומר משהו?
רונית חייקין: אנחנו היינו במשא ומתן עם גאולה.
רשף חן: אני חושב שזה בסדר גמור, אני רק רוצה להעיר: לאור העיכוב שחל בזה בפעם הקודמת, אני מציע שכולנו נרשום לעצמנו שכל הזמן יש שינויים או עלולים להיות שינויים, וצריך להיות און-ליין כדי להתאים את זה.
רוני בר-און: זה קצת נראה לי מוזר שאנחנו יושבים ומאשרים עניין שהתחולה שלו היא 10 באוקטובר 2004.
רשף חן: אז אגב, צריך להחליט בעניין הזה: האם עכשיו נותנים רטרואקטיבית - - -
רוני בר-און: עזוב את זה.
קריאות: מה פתאום, לא.
רשף חן: אני לא הצעתי את זה, אני רק אומר שצריך להחליט.
רוני בר-און: אין תחולה רטרואקטיבית לפרוצדורה.
רוני בר-און: נדמה לי שזה שנה א' איפה שלמדנו, שנינו.
רשף חן: ההפך.
רשף חן: יש תחולה רטרואקטיבית לפרוצדורה, אין תחולה רטרואקטיבית למהות.
רשף חן: אבל נעזוב את זה.
רוני בר-און: למהות.
רוני בר-און: אבל זה זכויות.
רוני בר-און: זה מהות.
רוני בר-און: זה זכויות מוקנות.
רוני בר-און: מי בעד אישור ההצעה כפי שהיא מונחת על שולחננו-ירים את ידו.
רוני בר-און: פה אחד, גם ההצעה הזאת למכסות של הצעות חוק והצעות לסדר היום של חברי הכנסת לסיעותיהם במושב השלישי של הכנסת ה-16, לפי 30 שבועות, מאושרת.
רוני בר-און: בקשות חברי הכנסת רומן ברונפמן ויגאל יאסינוב להעברת הצעת חוק הדרכים (שילוט)(תיקון שילוט דיגיטלי), התשס"ה-2005, (פ/2496) והצעת חוק הרשויות המקומיות (איסור שילוט באמצעות הקרנת סרטים), התשס"ג-2003, (פ/1130) מוועדת הפנים ואיכות הסביבה לוועדת הכלכלה.
רוני בר-און: ועכשיו, אנחנו לבקשת חברי הכנסת - שאף אחד מהם לא פה, נכון?
ארבל אסטרחן: הם צודקים שזה צריך ללכת לכלכלה.
רוני בר-און: יכול להיות שהם צודקים.
רוני בר-און: אני לא עומד לגלות עניין בבקשה שהמבקש לא מגלה בה עניין.
רוני בר-און: מכיוון שהמציעים, לא רומן ברונפמן ולא יגאל יאסינוב, לא כיבדו אותנו בנוכחותם למרות שהם הודיעו שישלחו מחליף, הנושא יידון כשלמציעים הנכבדים יהיה זמן.
רוני בר-און: בוקר טוב, אני מתכבד לפתוח את ישיבת ועדת הכנסת - ישיבה מס' 208.
רוני בר-און: אני מאחל שבוע טוב לכל הנמצאים.
רוני בר-און: ברוכים הבאים לאלו ששבו אלינו מהגולה הדוויה.
רוני בר-און: אנחנו בברכה את תלמידי כיתות י"א של בית הספר ע"ש דוד בן גוריון מפתח תקווה.
רוני בר-און: על סדר היום שלנו, כרגיל: בקשה לקבוע סדרי דיון בענייני הצעות להביע אי אמון בממשלה.
רוני בר-און: הוגשו שתי הצעות להביע אי אמון בממשלה - אחת מטעם סיעות המפד"ל והאיחוד הלאומי.
רוני בר-און: המועמד המוצע על ידם להרכבת הממשלה הנו חבר הכנסת אפי איתם.
רוני בר-און: לא מפורט אם מדובר במפד"ל א', מפד"ל ב', ג' או ד'.
רוני בר-און: עניינה של ההצעה הזו להביע אי אמון בממשלה היא אי תשלום המשכורות לעובדי המועצות הדתיות.
רוני בר-און: יחד עם זאת, הגישה גם סיעת ש"ס הצעה להביע אי אמון בממשלה - - -
גדעון סער: אדוני היושב ראש, כולנו מצווים להתייחס ברצינות לכל הצעת אי אמון.
גדעון סער: אבל אני רוצה לומר לך מדוע ההערה שלי ייחודית להצעה הראשונה: קראנו את החלטת הממשלה מאתמול בנושא תשלום השכר למועצות הדתיות; יוצא שאנו עומדים ערב פתרון המשבר הארוך הזה.
גדעון סער: אם כן, איך ייתכן שסיעות שהיו שותפות בממשלה במשך תקופה ארוכה, ונושאות באחריות להיווצרות הבעיה, מגישות אי אמון כאשר אנחנו פותרים את הבעיה בשעה שהן כבר לא חלק מהממשלה?
גדעון סער: רק רציתי שזה יהיה חלק מהפרוטוקול, כי אני לא בטוח שאני אדבר היום בדיון בהצעות אי האמון.
רוני בר-און: אני מודה ליושב ראש הקואליציה וליושב ראש סיעת הליכוד חבר הכסת גדעון סער.
גדעון סער: מסיעת המפד"ל הייתי מבקש התחייבות להציע את אותו מועמד שהיא מציעה היום לראשות הממשלה - עד לסוף כהונת הכנסת הנוכחית.
גדעון סער: הייתי יכול לבוא בגישה יותר דווקאית, ולדבר גם על כנסות עתידיות, אבל אני מסתפק - - -
רשף חן: הליכוד נותן התחייבות כזאת ביחס למועמד שלו?
גדעון סער: ביחס לכנסת הנוכחית - - -
רוני בר-און: אנחנו מפצים היום את יושב ראש הקואליציה על היעדרו כאן בשבוע הקודם, ומאפשרים לו מכסת דיבור כפולה.
רוני בר-און: ההצעה הבאה היא הצעת סיעת ש"ס, שעניינה – ואני קורא, כולל ציטוט המרכאות הכפולות והמכופלות: "זעקת" הרופאים על מצבן הקשה של המחלקות הפנימיות בבתי החולים בכלל, ומחלקות הילדים בפרט.
רוני בר-און: המועמד להרכיב את הממשלה הינו חבר הכנסת ד"ר אליהו ישי.
רוני בר-און: מדובר בענייני רפואה, אז אני מדקטר את כולם.
גדעון סער: אדוני היושב ראש, אני רוצה למחות על כך שהמילה זעקה מופיעה במרכאות.
גדעון סער: יש בכך לכאורה כדי להחשיד את הרופאים, כאילו הזעקה שלהם איננה אוטנטית.
גדעון סער: מאחר שאין לי ספק שזעקת הרופאים היא אוטנטית, אני מבקש לפנות ולהוריד את המרכאות מהמילה הראשונה.
קריאה: יכול להיות שזוהי שגיאה בדפוס.
רוני בר-און: כל אחד אחראי כמובן להצעות שלו, אנחנו לא נוכל להתערב בעניינים האלה.
רוני בר-און: יכול להיות שש"ס סבורה כי הזעקה היא זעקת דמי.
גדעון סער: זה מה שאדוני מכיר בוודאי מפקודת הנזיקין - הדבר מדבר בעד עצמו.
רוני בר-און: כך או כך, אנחנו מתבקשים לדון בהצעות האלה היום בישיבת הכנסת.
רוני בר-און: ההצעות ידונו היום בישיבת הכנסת, יום ב', כ"ח בשבט התשס"ה, 7 בפברואר, 2005.
רוני בר-און: אני מניח שנלך למה שנקרא הסטנדרט המקוצר שלנו – 10 דקות לליכוד, 5 דקות לעבודה ולשינוי, ו-3 דקות לכל יתר סיעות הבית.
רוני בר-און: כמובן, 10 דקות למציע, ותשובת הממשלה כפי שתהיה.
רוני בר-און: מי נגד, מי נמנע?
רוני בר-און: בעד ההצעה - פה אחד ההצעה נתקבלה.
רוני בר-און: אני קובע אפוא פה אחד שענין זה הוחלט כפי שהחלטנו עליו.
מאיר פרוש: אני רק רוצה להביע תקווה שזוהי הפעם האחרונה שבה מישהו יגיש הצעת אי אמון בנושא המועצות הדתיות, כיוון שלפני שנה זה גם הובטח.
רוני בר-און: אני מבקש להצטרף לתקווה שמביע חבר הכנסת פרוש.
רוני בר-און: אני גם מקווה שלא יוגשו יותר הצעות לאי אמון בענין בעיות של חולים, בתי חולים, צפיפות ועומס ופגיעה בבריאות הציבור.
רוני בר-און: בקשת חברת הכנסת יולי תמיר להקדמת הדיון בהצעת חוק איסור שימוש בסמלים ודימויים של השואה (פ/3088) לפני הקריאה הטרומית הנושא הבא על סדר היום שלנו הוא: בקשתה של חברת הכנסת יולי תמיר להקדים את הדיון ולתת לה פטור מחובת הנחה בהצעת חוק איסור שימוש בסמלים ודימויים של השואה, שעניינה פ/3088 - הכל לפני הקריאה הטרומית.
רוני בר-און: הודיעה לי חברת הכנסת יולי תמיר כי היא משכה את בקשתה זו, והרי אנחנו פטורים מדיון בנושא הזה.
רוני בר-און: רביזיה בדבר קביעת ועדת העבודה, הרווחה והבריאות לדון בהצעת חוק הביטוח הלאומי [נוסח משולב] (תיקון - מענק אשפוז ליולדת ויילוד פג), התשס"ד-2004, של חבר הכנסת חיים אורון וקבוצת חברי כנסת (פ/2653) הנושא הבא הוא רביזיה בדבר קביעת ועדת העבודה, הרווחה והבריאות לדון בהצעת חוק הביטוח הלאומי [נוסח משולב] (תיקון-מענק אשפוז ליולדת ויילוד פג), התשס"ד-2004.
רוני בר-און: גם עניינה של הרביזיה הזאת לא ידון היום כיוון שחבר הכנסת יהלום, יושב ראש הוועדה, קבע את לוח הזמנים שלו לפי הקביעה המקורית - הדיון בוועדה היה צריך להתקיים בשעה 09:00 בבוקר.
רוני בר-און: מכיוון שראש הממשלה דחה את הופעתו בפני ועדת חוץ ובטחון מהשבוע לשבוע הבא בגלל פסגת שארם המתקיימת מחר, גם אנחנו הזזנו את הישיבה לשעה 10:00.
רוני בר-און: חבר הכנסת יהלום אינו יכול להתפנות בשבוע הבא - נקבל את הרביזיה.
רוני בר-און: רשמתי לפניי את הבטחתו כי הדיון בהצעת החוק בוועדת העבודה והרווחה לא יתחיל בטרם יתקיים הדיון בבקשת הרביזיה.
רוני בר-און: שונות בין לבין, ביקשה מאיתנו הממשלה – ואקריא בפניכם את מכתבו של מזכיר הממשלה - ליתן לה פטור מחובת הנחה לגבי הצעת חוק שירות הביטחון (הוראת שעה) (הצבת יוצאי צבא בשירות בתי הסוהר), התשס"ה-2005: "בהתאם לסעיף 113(ג) לתקנון הכנסת, מבקשת הממשלה כי ועדת הכנסת תחליט על הקדמת הדיון בהצעת החוק".
רוני בר-און: החוברת הכחולה מונחת לפניכם, והבקשה היא כי הפטור מחובת הנחה יינתן לגבי כל שלושת הקריאות.
רוני בר-און: ניצב חנה קלר, היועצת המשפטית של המשרד לבטחון פנים, תסביר במספר מילים אודות החוק ואודות הדחיפות הנחוצה.
ניצב חנה קלר: ראשית, אני רוצה להקדים ולומר שזו איננה חס ושלום זילות, זלזול או רשלנות שהגענו ברגע האחרון.
ניצב חנה קלר: ההחלטה להעביר את מתקן מגידו מאחריות הצבא לאחריות שירות בתי הסוהר התקבלה רק לאחרונה, כאשר היישום הוא עוד בחודש זה.
ניצב חנה קלר: העברת המתקן הזה היא למעשה סנונית ראשונה להעברת מכלול האחריות על מתקני הכליאה הצה"ליים לשירות בתי הסוהר, מתוך ראיה שצריך גוף מקצועי שירכז את כל נושא הכליאה.
ניצב חנה קלר: אם אנחנו קולטים כבר בסוף החודש הזה את המתקן - ואנחנו צריכים גם כוח אדם - החוק הזה מאפשר לנו להציב בשירות בתי הסוהר את אותם חיילים ששמרו במגידו, בהסכמתם.
רוני בר-און: גם הרעיון ברור וגם הדחיפות ברורה.
רוני בר-און: האם יש הערות?
דני יתום: בהסכמתם - הם יכולים לסרב.
דני יתום: חייל יכול לסרב.
רוני בר-און: וודאי.
רוני בר-און: זהו הסירוב היחיד שאנחנו נותנים לו הכרה במסגרת החוק.
דני יתום: זה רע מאוד - אם מתחילים לתת הכשר לסירוב - - -
רוני בר-און: נצביע על כך.
רוני בר-און: אני מזכיר לכם: פטור מחובת הנחה בכל שלושת הקריאות.
רוני בר-און: מי בעד - ירים את ידו, בבקשה.
רוני בר-און: יש לנו קוורום.
רוני בר-און: הצבעה בעד הבקשה – פה אחד.
רוני בר-און: הבקשה נתקבלה.
רוני בר-און: קבענו פה אחד.
רוני בר-און: תודה על השתתפות
רוני בר-און: כם, יום טוב ונעים.
רוני בר-און: בוקר טוב, אני פותח את ישיבת ועדת הכנסת - ישיבה מס' 206.
עבד-אלמאלכ דהאמשה: קיבלתי את גישת אדוני לפני ששמעתי את נימוקיו.
עבד-אלמאלכ דהאמשה: אני בטוח גם בכך שהענין הוא פרודקטיבי לכולם.
רוני בר-און: אז אולי אתה מסכים גם לערעור?
עבד-אלמאלכ דהאמשה: לא אוכל להסכים, כיוון שתפקידי - - -
רוני בר-און: הוא בעייתי גם בסיטואציה הקיימת, למרות שהנושא הוא חשוב.
רוני בר-און: כך או כך, נתחיל בסעיף (ד) בסדר היום - קביעת ועדות לדיון בהצעות החוק הבאות.
רוני בר-און: הנושא הראשון הוא הצעת חוק עבודת נשים (תיקון - הארכת חופשת לידה באשפוז ילוד לתקופה עד 12 שבועות), התשס"ד-2004, של חברי הכנסת זהבה גלאון ושאול יהלום (פ/2636).
רוני בר-און: חבר הכנסת יהלום, אתה מבקש שזה יטופל בוועדת העבודה, הרווחה והבריאות.
רוני בר-און: מכיוון שהצהרת בפניי - ואתה תאשר את דבריי לפרוטוקול - שהענין לא מוצה עד תום בינך לבין יושב ראש הקואליציה, אהיה מוכן לתמוך ב - - - שלך, ובלבד שיתקיימו שני תנאים: (א) עלות החוק הזה אינה עוברת את הסף של מיליון שקלים וחצי.
שאול יהלום: עד 2 מיליוני שקלים.
רוני בר-און: עד מיליון שקלים וחצי.
רוני בר-און: אם עמדת הקואליציה תהיה שהענין צריך לעבור לוועדה אחרת, אתה מתחייב כי עד שלא נשמע את העמדה הזאת לא תתחיל הוועדה שלך בטיפול בחוק, ושאם תהיה עמדה אחרת הענין ישוב ויידון בוועדת הכנסת.
שאול יהלום: מסכים.
רוני בר-און: בנסיבות אלה, אני מציע להיעתר לבקשתו של שאול יהלום.
רוני בר-און: הצבעה בעד בקשתו של חבר הכנסת שאול יהלום - פה אחד בקשתו של חבר הכנסת שאול יהלום נתקבלה.
רוני בר-און: הצעת החוק השניה היא הצעת חוק יום לימודים ארוך ולימודי העשרה (תיקון - תחולה על מוסד חינוך מוכר), התשס"ה-2004, של חבר הכנסת משה גפני (פ/2814).
רוני בר-און: ההצעה להעביר את הצעת החוק לדיון בוועדת הכספים, נתקבלה.
רוני בר-און: תודה, ההצעה להעביר את הצעת החוק לדיון בוועדת הכספים נתקבלה פה אחד.
רוני בר-און: הצעת חוק הביטוח הלאומי [נוסח משולב] (תיקון - מענק אשפוז ליולדת ויילוד פג), התשס"ד-2004, של חבר הכנסת חיים אורון וחברי כנסת (פ/2653).
רוני בר-און: חבר הכנסת אורון איננו נמצא.
רוני בר-און: אני מציע להעביר את הצעת החוק לדיון בוועדת הכספים - זה ענין של כסף.
שאול יהלום: זה נושא של הביטוח הלאומי, עם כל הכבוד.
רוני בר-און: זה רק כסף.
שאול יהלום: אדוני היקר, עם כל הכבוד, כל הנושא של הביטוח הלאומי - שכולו כסף - נדון לפי התקנון בוועדת העבודה, הרווחה והבריאות.
רוני בר-און: אני מציע אפוא להעביר את הצעת החוק לדיון בוועדת הכספים.
רוני בר-און: דיברתי גם עם המציע.
רשף חן: תצביע אחד מול השני?
רוני בר-און: אפשר לקבל ייעוץ משפטי?
שאול יהלום: אבל אדוני, אי אפשר לקחת מוועדת העבודה, הרווחה והבריאות את כל סמכויותיה.
רוני בר-און: אני חושב שזוהי טענה שנשמעת כטענה שלא במקום.
רוני בר-און: יכול להיות שבכל מוסד אחר ממוסדות הבית מנסים לקזז מסמכויות הוועדה שלך, חוץ מאשר ב - - -
שאול יהלום: אבל אדוני יראה את התקנון - כתוב במפורש.
שאול יהלום: המוסד לביטוח לאומי זה בוועדת העבודה והרווחה.
אהוד יתום: מה הייעוץ המשפטי אומר, עוד לא שמעתי.
שאול יהלום: עבודה ורווחה.
רוני בר-און: אני שב ואומר כי עמדת הקואליציה היא להעביר את הצעת החוק לדיון בוועדת הכספים - אני לא זוכר מהי עמדתו של המציע עצמו.
רוני בר-און: אני לא יכול לומר שום דבר בשם המציע.
רוני בר-און: אתם מבקשים להצביע על כך?
שאול יהלום: בוודאי - מה השאלה.
רוני בר-און: מי בעד העברת הצעת החוק לדיון בוועדת הכספים, ירים את ידו.
רוני בר-און: מי בעד העברת הצעת החוק לדיון בוועדת העבודה והרווחה?
רוני בר-און: הצבעה בעד ההצעה להעביר את הצעת החוק לדיון בוועדת הכספים - מיעוט בעד ההצעה להעביר את הצעת החוק לדיון בוועדת העבודה, הרווחה והבריאות - רוב ההצעה להעביר את הצעת החוק לדיון בוועדת העבודה, הרווחה והבריאות, נתקבלה.
רוני בר-און: קביעת ועדה לדיון בהצעה לסדר היום בנושא: "סגירת מעון אמירים", הצעת חברת הכנסת ענבל גבריאלי
רוני בר-און: הנושא הבא - סגירת מעון אמירים, הצעה לסדר היום של חברת הכנסת ענבל גבריאלי.
רוני בר-און: היא רצתה להעביר את הנושא לדיון בוועדה למעמד האישה.
רוני בר-און: מי בעד העברת הנושא לדיון בוועדה למעמד האישה, ירים את ידו.
רוני בר-און: הצבעה בעד ההצעה להעביר את הנושא לדיון בוועדה למעמד האישה - רוב נגד ההצעה - מיעוט ההצעה להעביר את הנושא לדיון בוועדה למעמד האישה, נתקבלה.
רוני בר-און: הנושא עבר לדיון בוועדה למעמד האישה.
רוני בר-און: אנחנו עוברים כעת לערעורים, ואנחנו מודים לחברת הכנסת זהבה גלאון.
זהבה גלאון: אני מודה לאדוני.
רוני בר-און: אנחנו מודים שוב לנציג הנשיאות, שהסכים בטובו להמתין.
רוני בר-און: הערעור הוא על החלטת יושב ראש הכנסת והסגנים שלא לאשר דחיפות של הצעה לסדר היום בנושא: דו"ח ששון בנושא המאחזים הבלתי חוקיים באזור יהודה, שומרון ועזה.
רוני בר-און: אני מניח שמדובר בדו"ח טליה ששון, נכון?
רוני בר-און: יושב ראש הכנסת כותב לי על מכתבך אליו, מכתב הערעור, שהדיון ביום רביעי זה הוא דיון מקוצר בשל ביקורו של נשיא גרמניה והטקס שעורכים לו באכסדרה.
רוני בר-און: לכן אושרו לדיון באותו יום שלוש הצעות לסדר בלבד: (א) החלטת היועץ המשפטי לאפשר מכירת קרקעות קק"ל לאזרחים ערבים; (ב) תשתיות כבישים כגורם לתאונות דרכים; (ג) סגירת מסעדות ובתי קפה בשבתות ובחגים בטרמינל החדש בשדה התעופה בן גוריון.
רוני בר-און: הבעיה - ומצד שני גם חשיבותה של ההצעה שלך - היא ששבעה חברי כנסת נוספים הציעו יחד אתך את ההצעה לסדר.
זהבה גלאון: לא אכפת לי שזה יעבור לשבוע הבא, אבל כהצעה הראשונה.
רוני בר-און: אני לא יכול להבטיח לך לגבי שבוע הבא, כיוון שבשבוע הבא מתרגש עלינו חוק פינוי-פיצוי.
רוני בר-און: כלומר, יכול להיות שהכנתו לצורך הדיון במליאה לא תסתיים.
רוני בר-און: יכול להיות שהדיון במליאה יסתיים עוד לפני יום רביעי.
זהבה גלאון: - - - לא יהיו בכלל דיונים בהצעות לסדר - - -
רוני בר-און: מסתמא.
רוני בר-און: אבל כשאני אומר לך היום שאני - - - את יום רביעי הבא - אני לא אומר.
רוני בר-און: אם את לוקחת את הסיכון, אני מוכן לעשות את הקונססיה הזאת.
זהבה גלאון: אני רוצה לשאול את חברי הכנסת.
רוני בר-און: אני רוצה להבין - סדר היום ביום רביעי אומר שאנחנו מסיימים את הצעות החוק הפרטיות, ועולים לחגיגה של נשיא גרמניה.
אריה האן: - - -
רוני בר-און: אולים לפני - בסדר, עושים את החגיגה של נשיא גרמניה.
רוני בר-און: כמה זמן לוקח הדבר הזה?
אריה האן: יש ארבעה נאומים.
אריה האן: זה ייקח לנו קצת זמן - בערך חצי שעה, אולי 45 דקות, בתוך המליאה.
אריה האן: אחר כך הליגה לידידות בין הכנסת והפרלמנט הגרמני יבוא - - - קבלת פנים במה שנקרא "המועדון", החלק השני של האירוע במזנון הכנסת.
רוני בר-און: לכמה זמן יימשך - - -
אריה האן: אני מניח שזה יכול לארוך בין שעה לשעה וחצי.
רוני בר-און: ואחר כך חוזרים למליאה לשמוע את ההצעות לסדר?
אריה האן: זאת השאלה.
אריה האן: היושב ראש אומר שיכול להיות שזה יהיה נבון שלא לחדש את הישיבה - - -
רוני בר-און: ואז מה יעלה על אלו שאישרתם.
זהבה גלאון: הבנתי - הם אומרים שאף אחד לא יחזור אחרי הטקס של נשיא גרמניה למליאה.
אריה האן: אם כי זה לא סופי.
רוני בר-און: אם כן, אולי נחליט טנטטיבית שאם הוא מחזיר אותנו למליאה אחרי פסטיבל גרמניה אנחנו מוסיפים את זה, ואם לא - בפעם הראשונה שיהיה דיון בהצעות לסדר?
זהבה גלאון: אני מציעה לקבל את ההצעה של הפעם הראשונה שבה יתקיים דיון בהצעות לסדר.
זהבה גלאון: לא נראה לי שיחזרו אחרי גרמניה.
אריה האן: זה לא נקבע סופית.
רוני בר-און: מה מבוקשך?
זהבה גלאון: בפעם הראשונה שיהיו הצעות לסדר, אני מבקשת להיות ההצעה הראשונה.
זהבה גלאון: זה הכל.
אריה האן: - - - חברת הכנסת גלאון, את יודעת היטב שקביעת סדר היום היא ביננו לבין מזכירות הממשלה.
אריה האן: אנחנו מתאמים - אנחנו יכולים לעשות את כל המאמצים כדי שזו תהיה ההצעה הראשונה בהצעות הדחופות לסדר היום.
אריה האן: אבל אם תהיה בעיה עם השר המשיב - - -
זהבה גלאון: אני סומכת עליך שתעשה את כל המאמץ מול שרת המשפטים ומול שר האוצר.
אריה האן: את יודעת שנעשה את כל המאמצים.
רוני בר-און: אני רושם מפיך כי בהתחשב בסדר היום החגיגי הצפוי ביום רביעי הקרוב, ובהתחשב בעובדה שלא ברור אם ביום רביעי הבא תדונה הצעות דחופות לסדר היום, את מבקשת שוועדת הכנסת תקבל את הערעור במובן זה שהיא תמליץ בפני יושב ראש הכנסת לקבוע את ההצעה שלך ושל החברים המציעים המשותפים שלך לדיון בפעם הראשונה שבו הכנסת תשוב ותדון בהצעות דחופות לסדר היום.
רוני בר-און: מי בעד ההחלטה הזאת, ירים את ידו בבקשה.
רוני בר-און: הצבעה בעד ההחלטה - רוב נגד - מיעוט ההחלטה נתקבלה.
רוני בר-און: נקבע אפוא כפי שהצענו.
רוני בר-און: אני מודיע לפרוטוקול כי בענין החלטת הוועדה בנושא הצעת חוק הביטוח הלאומי [נוסח משולב] (תיקון - מענק אשפוז ליולדת ויילוד פג), התשס"ד-2004, של חבר הכנסת חיים אורון וחברי כנסת (פ/2653) - אני אדרוש לקיים רביזיה.
רוני בר-און: אם אחליט לוותר על כך, אודיע לכם.
רוני בר-און: כמו כן, אודיע לכם על מועד הרביזיה.
עבד-אלמאלכ דהאמשה: תודה רבה, אדוני היושב ראש.
עבד-אלמאלכ דהאמשה: אני מודה פעמיים: גם על כך שלא אילצת אותי לומר שום מילה בענין הזה.
רוני בר-און: אתה מוזמן.
עבד-אלמאלכ דהאמשה: אם היה לי מה לומר, הייתי אומר.
רוני בר-און: כל טוב, ובהצלחה רבה בתפקידך.
רוני בר-און: הצעת חוק הכנסת (תיקון - התפלגות סיעה), התשס"ה-2005
רוני בר-און: הנושא הבא על סדר היום הוא אותו ענין של הצעת חוק הכנסת (תיקון - התפלגות סיעה), התשס"ה-2005, מה שאנחנו כבר קוראים: נושא שינוי/פריצקי.
רוני בר-און: שוחחתי בימים האחרונים גם עם חבר הכנסת פורז וגם עם חבר הכנסת פריצקי.
רוני בר-און: דומני שהגענו לאיזשהו פיתרון שמניח את דעתם של שני הצדדים.
רוני בר-און: כלומר, לא מניח את דעתם של שני הצדדים במידה שווה - וזה כפי שלימד אותי מורי ורבי נשיא בית המשפט המחוזי בירושלים: פשרה ששני הצדדים יוצאים ממנה נפולי פנים היא הפשרה הנכונה.
רוני בר-און: כך או כך, לדעתי יש עדיין חילוקי דעות בשאלה אם מבקר המדינה יאשר את הפשרה הזאת.
רוני בר-און: כלומר, יש דעה שההצעה כבר הוצעה למבקר המדינה, ומבקר המדינה לא אישר אותה.
רוני בר-און: לעומת זאת, הדעה השניה אומרת שבדרך המיוחדת שבה אפיינו אותה במשא ומתן האחרון, יכול שהוא כן יאשר אותה.
רוני בר-און: אני מציע אפוא שאנחנו שוב ניתן לזה שבוע כדי לבדוק את זה.
שאול יהלום: אפשר לדעת מהי הצעת הפשרה?
רוני בר-און: לפי הצעת הפשרה, בין אם נעשה זאת על ידי חקיקה - ולדעתי, לא צריך יהיה לעשות את זה בסופו של דבר לעשות את זה בדרך של חקיקה - נאשר את הפילוג הזה של פריצקי.
יוסף יצחק פריצקי: בהסכמת שינוי.
רוני בר-און: בהסכמת שינוי - בוודאי.
רוני בר-און: פריצקי כסיעה נפרדת יוותר על יחידת המימון הנוספת, ויזכה ליחידת מימון אחת באופן שאוצר המדינה לא ייצא ניזוק.
רוני בר-און: מתוך אותה יחידת מימון אותה הוא יקבל, הוא יהיה שותף בהחזר החוב שנוצר אצל שינוי עקב הבחירות לרשויות המקומיות בשיעור של 1:15 למשך כל התקופה שבה הוא יזכה למימון המפלגות, או עד שהחוב יסולק - - - לפי המוקדם.
יוסף יצחק פריצקי: יש ויכוח על החוב - אתה תכריע בנושא.
רוני בר-און: - - - החוב יוכרע בהתאם לסטייטמנט שנקבל מהבנק.
רשף חן: זה חוב כלפי - - -
רוני בר-און: סטייטמנט לגבי הזוכה בחוב.
רוני בר-און: הזוכה בחוב ימצב את החוב.
רוני בר-און: אנחנו נראה אותו, נחלק אותו ל-15, וחבר הכנסת פריצקי ישתתף מדי חודש בהחזר החוב הזה - בחלק אחד מתוך ה-15, בשיעור שלא יעלה על 50% מיחידת המימון.
רוני בר-און: כמובן, הוא לא ייקח את החוב הזה אליו הביתה; אם חברותו בכנסת, כמו חברותם של כולנו, תיפסק לפני שהחוב ייפרע, הוא יפסיק לשלם את חלקו.
רוני בר-און: אם הוא יזכה - - - לסיים את הכהונה והחוק ייפרע, כמובן הוא יקבל - - -
רוני בר-און: - - -
רוני בר-און: למה אתה מחפש חורים - - - אנחנו נמצא את הפיתרון אם זה בהסכמה.
ארבל אסטרחן: הזכאות של חבר הכנסת פריצקי למימון אחרי ההתפטרות תהיה רק אם הוא ייצג מפלגה.
יוסף יצחק פריצקי: גם זה לוקח זמן.
יוסף יצחק פריצקי: צריך לרשום, לייסד.
יוסף יצחק פריצקי: זה סיפור, זה לא עסק פשוט.
רוני בר-און: אני נותן לך פטור מחובת ההנחה.
רשף חן: ראשית, כפי שאמרת, הפיתרון הזה מוסכם.
רשף חן: אני חושב שכדאי שמעז ייצא מתוק, ושכן נעשה את זה בחקיקה, בהמשך להערתו של חבר הכנסת יהלום.
רשף חן: הסיטואציה הזאת של התפלגות של פחות משליש לא מוסדרת בחוק.
רוני בר-און: הסכמה זה פיתרון.
רוני בר-און: אבל אתה משדר כאן משהו הפוך ממה ששמעתי מפורז אתמול.
רשף חן: הדברים שאני אומר עכשיו לא קשור לסכסוך שינוי-פריצקי, אלא לדעתי לגבי מדיניות חקיקה נכונה - תיקון של לקונה מסויימת שיש.
רשף חן: באמת, אין כאן שום אינטרס.
רשף חן: אני לא מדבר על אינטרס; אני מדבר על החוק הראוי, לדעתי.
רשף חן: כרגע אין התייחסות לשאלה של התפלגות של פחות משליש.
רשף חן: החוק כרגע מניח שההתפלגות היא של שליש.
רשף חן: אני חושב שבהזדמנות חגיגית זו, כדאי ליצור מנגנון לפיו בהסכמה יכולים להתפלג פחות משליש, ולקבוע ברחל בתך הקטנה, שבמצב הזה החלק המתפלג מקבל רק יחידת מימון כמספר חבריו, ולא את - - -
רוני בר-און: אני רוצה לפתור קודם כל את הבעיה.
רוני בר-און: יש הצעת חוק, אפשר יהיה לקדם אותה.
רשף חן: אם אנחנו רוצים לעשות את זה בלי הצעת חוק, זה גם טוב.
רוני בר-און: מבחינתי, עדיף לפתור את זה בלי חוק.
יוסף יצחק פריצקי: אדוני היושב ראש, אני חייב לשאול את השאלה שחייבים לשאול: אגב, הדבר הזה הועלה, וגם חוות דעתה של היועצת המשפטית המכובדת היושבת כאן, ארבל אסטרחן, היא שהדבר הזה הוא לא ייתכן.
ארבל אסטרחן: ברגע שזהו חלק יחסי, הדבר הזה נעשה - - -
יוסף יצחק פריצקי: אני שואל שאלה פשוטה מאוד: אני מסכים ומקבל.
יוסף יצחק פריצקי: לפי מה שהבנתי - אולי טעיתי.
רוני בר-און: אמרתי שצריך הענין הזה - - -
יוסף יצחק פריצקי: מה קורה אם הוא אומר לא.
ארבל אסטרחן: אז צריך לפנות אליו - - -
רוני בר-און: מה קורה אם הוא אומר לא?
רוני בר-און: אנחנו נימצא במקום שבו אתם מצויים בו כבר שבעה חודשים.
רוני בר-און: אני לא מחליט כרגע מה קורה אם הוא אומר לא.
רוני בר-און: אני מקווה שהוא יגיד כן בדרך שבה אנחנו מציבים את זה עכשיו.
רוני בר-און: כבר היינו בקטטה וכבר היינו בפיתרון א', ב' וג'.
רוני בר-און: אנחנו נמצא פיתרון לעניין הזה.
ארבל אסטרחן: בעבר נעשה דבר כזה כאשר חברת הכנסת דליה רבין עזבה את המרכז.
ארבל אסטרחן: אז היו ששה חברי כנסת, והשתתפותה בחוב היתה שביעית, כי אמרו שהם מקבלים שש פלוס אחד.
ארבל אסטרחן: לכן - - -
ארבל אסטרחן: לכן חלקו של כל חבר כנסת - - - צריך להיות אחד חלקי 16, חלקו היום - - -
רשף חן: אבל מעכשיו אנחנו מקבלים 14.
רשף חן: לכן - - - הוא 15.
רוני בר-און: כל הצורך להצטיין כאן ביכולת למצוא עוד אבן שלא הפכנו אותה כדי להרבות את המבוכה, הייתי מוותר על זה.
רוני בר-און: כולנו חכמים במתמטיקות.
זהבה גלאון: יש יושב ראש, והוא לקח על עצמו את - - - בואו נסתפק בכך.
רוני בר-און: אם יש כיוון שמסתמן לפיתרון, הניחו לי לנסות ולפתור את הבעיה הזאת.
יוסף יצחק פריצקי: אדוני, אתה תפנה למבקר המדינה?
יוסף יצחק פריצקי: אני מעדיף שכן.
יוסף יצחק פריצקי: אני לא בקשר טוב אתו.
רשף חן: למיטב ידיעתי, חבר הכנסת פריצקי, יש בידי אדון פורז מכתב.
רוני בר-און: אבל אדון פורז בחו"ל - תצטרכו למצוא את המכתב - - -
רשף חן: ננסה עכשיו.
רוני בר-און: אז אני מבקש שתמצא את המכתב הזה.
רוני בר-און: עו"ד אסטרחן - - - אני לא רוצה לבקש את זה מהמדינה, תבקשי את זה את.
רוני בר-און: אם לך יש את המצב הזה - אדרבה ואדרבה.
רשף חן: אז אנחנו קובעים טנטטיבית לשבוע הבא.
זהבה גלאון: פורז יחזור עד שבוע הבא?
רוני בר-און: הוא יחזור.
שאול יהלום: למה, הוא בורח מהחוב המוניציפלי?
זהבה גלאון: הוא כל הזמן בחו"ל - - -
אהוד יתום: פעם הוא היה במרצ, לא?
זהבה גלאון: אהוד, אתה מתחצף הבוקר.
רוני בר-און: הצעת יו"ר ועדת הכנסת לוועדת הכנסת להמליץ בפני יו"ר הכנסת להוסיף ישיבות מליאה גם בימי חמישי לדיון במכלול הנושאים שהצטברו על סדר יומה של הכנסת, ושאינם מגיעים לכלל דיון.
רוני בר-און: הנושא הבא הוא ההצעה שלי בסיבוב חוזר - לנסות ולהגיע לפתרון שיוריד מסדר היום את כל הנושאים שמצטברים, ועניינם מעולם לא מגיע לשמיעה.
רוני בר-און: אני רוצה להזכיר לכם בקצרה על מה דובר: כפי שאתם מקבלים מדי יום שני את סדר היום של הכנסת, יש נושאים שחברי כנסת חשבו שהם נושאים דחופים לסדר היום, נשיאות הכנסת החליטה שהם דחופים, המליאה דנה בהם כנושא דחוף והחליטה לעביר אותם לדיון במליאה.